b'\n_START_ARTICLE_\nVidurin\xc4\x97s Indijos karalyst\xc4\x97s\n_START_SECTION_\nAnkstyv\xc5\xb3j\xc5\xb3 imperij\xc5\xb3 laikotarpis (230 m. pr. m. e. -199 m.)\n_START_PARAGRAPH_\nMaurj\xc5\xb3 imperijos did\xc5\xbeiausios ekspansijos ta\xc5\xa1ke, ji \xc4\x97m\xc4\x97 byr\xc4\x97ti, ir iki 180 m. pr. m. e. jos teritorij\xc4\x85 paveld\xc4\x97jo trys didel\xc4\x97s imperijos, kurios ir vaidino pagrindin\xc4\xaf vaidmen\xc4\xaf \xc5\xa1iuo laikotarpiu.\n_START_SECTION_\n\xc5\xa0iaur\xc4\x97s Vakar\xc5\xb3 regionas: Svetim\xc5\xa1ali\xc5\xb3 imperijos\n_START_PARAGRAPH_\n\xc5\xbdlugus Maurj\xc5\xb3 imperijai, vakarin\xc4\x97s jos sritys buvo u\xc5\xbekariautos svetim\xc5\xa1ali\xc5\xb3 graik\xc5\xb3 (javan\xc5\xb3), ir \xc5\xa1is \xc4\xafvykis suformavo apytiksles regiono ribas. Skirtingai nei Vidurio Indijoje, \xc5\xa1is regionas buvo labai nepastovus, o \xc5\xa1is laikotarpis buvo pa\xc5\xbeym\xc4\x97tas visa eile invazij\xc5\xb3 i\xc5\xa1 Persijos ir Centrin\xc4\x97s Azijos, d\xc4\x97l kuri\xc5\xb3 buvo kuriamos vis naujos ir naujos dinastijas._NEWLINE_Vis\xc5\xb3 j\xc5\xb3 politinis ir kult\xc5\xabrinis centras buvo Gandharos regionas ir jo svarbiausi miestai Taksila, Pe\xc5\xa1avaras. Svarbiausia \xc5\xa1io regiono dinastija buvo Ku\xc5\xa1an\xc5\xb3 dinastija, vald\xc5\xbeiusi 60\xe2\x80\x93240 m. Tai buvo pati stipriausia ir ilgiausiai i\xc5\xa1silaikiusi valstyb\xc4\x97, kurioje ypatingai suklest\xc4\x97jo mahajanos budizmas, sukurta puiki\xc5\xb3 meno k\xc5\xabrini\xc5\xb3, kuriuose mai\xc5\xa1\xc4\x97si vakar\xc5\xb3, Indijos ir Vidurin\xc4\x97s Azijos tradicijos._NEWLINE_Po Ku\xc5\xa1an\xc5\xb3 imperijos \xc5\xbelugimo, \xc5\xa1iame regione \xc4\xafsigal\xc4\x97jo klajokliai heftalitai.\n_START_SECTION_\n\xc5\xa0iaur\xc4\x97s Ryt\xc5\xb3 regionas: V\xc4\x97lyvosios Magadhos dinastijos\n_START_PARAGRAPH_\nNors sen\xc5\xb3j\xc5\xb3 karalys\xc4\x8di\xc5\xb3 laikotarpiu \xc5\xa1io regiono valstyb\xc4\x97 Magadha buvo stipriausia Piet\xc5\xb3 Azijos j\xc4\x97ga, po Maurj\xc5\xb3 dinastijos, valdant \xc5\xa1ung\xc5\xb3 ir kanv\xc5\xb3 dinastijoms, jos teritorijos stipriai susitrauk\xc4\x97, ir \xc5\xa1is regionas laikinai prarado savo reik\xc5\xa1m\xc4\x99. Pirmaisiais m\xc5\xabs\xc5\xb3 eros am\xc5\xbeiais jame \xc4\xafsigal\xc4\x97jo Satavahanai.\n_START_SECTION_\nV\xc4\x97lyv\xc5\xb3j\xc5\xb3 imperij\xc5\xb3 laikotarpis (550-1279)\n_START_PARAGRAPH_\nVI a. viduryje \xc5\xbelugus Gupt\xc5\xb3 imperijai, Piet\xc5\xb3 Azija v\xc4\x97l pasidalino \xc4\xaf atskirus vienetus, konkuruojan\xc4\x8dius tarpusavyje ir v\xc4\x97l \xc4\x97m\xc4\x97 formuotis naujos imperijos.'